ai4bharat/Pralekha huggingface dataset:
بھارتی چناؤ کمیشن
ای سی آئی نے مہاراشٹر کیلئے اخراجات کے دو خصوصی مشاہدین مقرر کیے
نئیدہلی۔23؍ستمبر۔بھارت کے انتخابی کمیشن نے آئین کی دفعہ 324 اور عوامی نمائندگی کے قانون 1951 کی شق 20 بی کے تحت اپنے اختیارات کا استعمال کرتے ہوئے انڈین ریونیو سروس کے دو سابق افسران محترمہ مدھو مہاجن  اور جناب بی مرلی کمار  کو مہاراشٹر کی قانون ساز اسمبلی کے آئندہ انتخابات کیلئے ، اخراجات کے خصوصی مشاہدین کے طور پر مقرر کیا ہے۔
محترمہ مہاجن ممبئی میں اعلیٰ انتخابی افسر کے ساتھ صلاح ومشورہ کرتے ہوئے ، پیسے کی طاقت کے غلط استعمال کی روک تھام پر خصوصی توجہ دیتے ہوئے انتخابات کی نگرانی کریں گی۔ جناب مرلی کمار کو اسی طرح پُنے میں مقرر کیا گیا ہے تاکہ وہ افسران اور انتخابی افسران کے ساتھ ریاست کے بقیہ معاملات پر ، ضرورت کے مطابق نظر رکھیں ۔
یہ خصوصی مشاہدین انتخابی مشینری کے ذریعے کیے جانے والے کام کی نگرانی کریں گے اور اس پر گہری نظر رکھیں گے اور انتخابی عمل میں رخنہ اندازی کے سلسلے میں خفیہ اطلاعات اور سی۔ ویجل کے ذریعے حاصل ہونے والی اُن شکایات اورووٹر ہیلپ لائن 1950 کے ذریعے نقد رقم ، شراب یا دیگر تحائف کے ذریعے ووٹروں کو لبھانے کی کوشش کرنے سے متعلق شکایات کی بنیاد پر فوری اور مؤثر اقدامات کو یقینی بنائیں گے۔
آپ کو یاد ہوگا کہ انکم ٹیکس محکمےکے تحقیقاتی ونگ میں اپنے ماضی کے تجربات کی بنیاد پر محترمہ مہاجن کو لوک سبھا کے حالیہ انتخابات میں تملناڈو اور کرناٹک کیلئے اخراجات سے متعلق خصوصی مشاہد مقرر کیا گیا تھا اور جناب بی مرلی کمار کو لوک سبھا انتخابات کے دوران 8-ویلور پارلیمانی حلقے کے لئے اخراجات سے متعلق خصوصی مشاہد مقرر کیا گیا تھا اور انہوں نے اس سے پہلے چنئی میں ڈی جی آئی ٹی  کے طور پر خدمات انجام دی تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس۔ع ن
U-4311
(Visitor Counter : 76
وزیراعظم کا دفتر
وزیراعظم نے 29مئی 2022کو من کی بات پروگرام کے لئے معلومات فراہم کرنے کی غرض سے سبھی کو دعوت دی ہے
وزیراعظم جناب نریندرمودی نے 29مئی ، 2022کو من کی بات پروگرام کے لئے سبھی کو اپنی معلومات فراہمی کی غرض سے دعوت دی ہے ۔
ایک ٹوئیٹ میں وزیراعظم نےکہا :
‘‘میں آپ سبھی کو دعوت دیتاہوں کہ آپ اس ماہ کے من کی بات پروگرام کے لئے اپنی معلومات فراہم کریں ، جو29مئی کو نشر ہوگا۔ میں
نمو ایپ اورمائی جی او وی پرآپ کے تبصروں کا منتظر ہوں ۔ آپ 7800-11-1800پربھی اپنا پیغام ریکارڈ کراسکتے ہیں ۔
وزارت ماہی پروری، مویشی پروری و ڈیری
مویشیوں كا شعبہ 2015-2014 سے 2022-2021 کے دوران 7.67 فیصد کی سالانہ ترقی كی اعلیٰ مجموعی شرح سی اے جی آر سے مسلسل فروغ پذیر ہے: محترمہ الکا اپادھیائے
مویشیوں كے شعبے كا 2022-2021 کے دوران کل زراعت اور اس سے منسلک سیکٹر جی وی اے میں تقریباً 30.19 فیصد کا اشتراك رہا: مرکزی سکریٹری
مرکزی سکریٹری، مویشی پروری اور دودھ کی پیداوار نے شمالی ریاستوں کے ایڈیشنل چیف سکریٹری/ پرنسپل سکریٹری/ سکریٹری، مویشی پروری اور ڈیری کے محکمے کے ساتھ بات چیت کی
مرکزی سکریٹری، محکمہ مویشی پروری اور ڈیری محترمہ الکا اپادھیائے کی صدارت میں محکمہ کے پروگراموں/اسکیموں کے نفاذ کی پیشرفت پر تبادلہ خیال کرنے كے لیے علاقائی جائزہ اجلاس آج یہاں پشو پالن اور ڈیری کے شعبے کے لیے ایڈیشنل چیف سکریٹری/ پرنسپل سکریٹری/ سکریٹری کے ساتھ شمالی ریاستوں کے متعلقہ ڈائریکٹروں، حیوانات اور ڈیری کے محکمے کے ساتھ منعقد ہوا۔ جائزہ میٹنگ میں ایڈیشنل سکریٹری، انیمل ہسبنڈری کمشنر، جوائنٹ سکریٹریز، اکاؤنٹس کے چیف کنٹرولر، ایڈوائزر اسٹیٹ اور محکمہ حیوانات اور ڈیری، حکومت ہند کے دیگر سینئر افسران نے شرکت کی۔
محترمہ اپادھیائے نے اس بات پر روشنی ڈالی کہ 2015-2014 سے 2022-2021  کے دوران 7.67 فیصد کی سالانہ ترقی كی اعلیٰ مجموعی شرح  سے مویشیوں کا شعبہ مسلسل ترقی کر رہا ہے۔ مزید برآں مویشیوں كا شعبے كا 2022-2021 کے دوران کل زراعت اور اس سے منسلک سیکٹر جی وی اے میں تقریباً 30.19 فیصد کا اشتراك رہا
میٹنگ میں، مرکزی سکریٹری نے ریاستوں اور مرکز کے زیر انتظام علاقوں میں حکومت ہند کی طرف سے لاگو کی جانے والی تمام مویشی پالنے اور ڈیری اسکیموں کی جسمانی اور مالی پیش رفت کا جائزہ لیا۔ اس میں ریاستوں/ مرکز کے زیر انتظام علاقوں کے پاس پڑے غیر خرچ شدہ بیلنس کو ختم کرنے پر زور دیا گیا۔
مرکزی سکریٹری نے اس بات پر بھی زور دیا کہ میراثی ڈیٹا اپ ڈیٹ کرنے، بھارت کوش کے ذریعے ادائیگی پر سود وغیرہ سے متعلق معاملات کو ترجیحی بنیادوں پر حل کرنے کی ضرورت ہے تاكہ ہندوستان کا موجودہ مالی سال کے دوران ریاستوں/ مرکز کے زیر انتظام علاقوں کو فنڈز جاری کیا جائے۔ انہوں نے ملک بھر میں ایف ایم ڈی اور بروسیلا کے خلاف ویکسینیشن کی صورتحال، موبائل ویٹرنری یونٹس کے آپریشنلائزیشن، دودھ کی صورتحال، چارے کی صورتحال وغیرہ کا بھی جائزہ لیا۔
نائب صدر جمہوریہ ہند کا سکریٹریٹ
نائب صدر جمہوریہ نےسرکردہ صحافی سری تُرلاپتی کُٹمبا راؤ کے
انتقال پُرملال پر اظہار تعزیت کیا
نائب صدر جمہوریہ ہند جناب ایم وینکیا نائیڈو نے سرکردہ صحافی سری ترلاپتی کٹمباراؤ کے انتقال پُرملال پر گہرے دُکھ کا اظہار کیا ہے۔ نائب صدر جمہوریہ کی جانب سےتعزیتی پیغام درج ذیل ہے۔
‘‘مجھے سرکردہ جرنلسٹ سری ترلا پتی کٹمباراؤ کے انتقال کے بارے میں جان کر شدید دکھ ہوا ہے۔ جناب راؤ کے ساتھ میرا طویل عرصے تک تعلق رہا ہے، جو کہ ایک کثیر رُخی شخصیت تھے اور اپنے آپ میں ایک ادارے کی حیثیت رکھتے تھے-ایک مجاہد آزادی، سماجی کارکن، مصنف، معروف صحافی اور ایک عظیم شخصیت۔
پدم شری ایوارڈ یافتہ نے آندھرا کیسری، سری تنگوتُری پراکسم پنتولو کے پرسنل سکریٹری ہونے کے بعد سے ہی تمام شعبوں میں اعلیٰ اخلاقی معیارات اور اقدار کو ہمیشہ برقرار رکھا۔
میرے وجےواڑا کے حالیہ دورے کے دوران سری راؤمجھ سے ملنے سوَرنا بھارت ٹرسٹ آئے تھے، جہاں میرا قیام تھا۔ سری راؤ کے ساتھ بڑی تعداد میں مختلف موضوعات پر تبادلۂ خیال ہوا، جو ہمیشہ کی طرح بہت زیادہ بلند ہمت اور پُرجوش نظر آرہے تھے۔
ان کے انتقال پُرملال کی خبر میرے لئے بہت شدید دھچکا ہے۔ ہم ان کی دکھائی ہوئی راہ پر چل کر نیز ان کے مقررکردہ معیارات کی پیروی کر کے انہیں بہترین خراج عقدت پیش کر سکتے ہیں۔
میں صدمے سے دوچاران کے خاندان کے افراد اور پیروکاروں سے دلی تعزیت کا اظہار کرتا ہوں۔او م شانتی۔’’
وزارت دفاع
وزارت دفاع کا بیان
نئی دہلی:12،فروری، 2021: وزارت دفاع نے پینگونگ تسو میں حال میں جاری افواج کی واپسی کے سلسلے میں میڈیا اور سوشل میڈیا پر بڑھا چڑھا کر پیش کئے جارہے کچھ غلط اور گمراہ کن تبصرے کا نوٹس لیا ہے۔
سب سے پہلے وزارت دفاع اس بات کا اعادہ کرتی ہے کہ وزیر دفاع جناب راج ناتھ سنگھ نے پارلیمنٹ کے دونوں ایوانوں میں دیے گئے اپنے بیانات میں حقیقت پسندانہ صورتحال کے بارے میں واضح معلومات دیدی ہے۔
تاہم غلط ڈھنگ سے سمجھی گئی اطلاعات کچھ مثالوں کو دیکھتے ہوئے ان کی تردید کرنا اور ان کے بارے میں صورتحال کو واضح کرنا ضروری ہے جن کو میڈیا اور سوشل میڈیا میں بڑھا چڑھا کر پیش کیا گیا ہے۔
ہندوستانی علاقہ فنگر 4 تک ہونے کا دعوی واضح طور پر غلط ہے۔ ہندوستان کا علاقہ ہندوستان کے نقشے کے ذریعہ دکھایا گیا ہے اور اس میں 1962 سے چین کے غیرقانونی قبضے میں حال میں 43،000 مربع کلومیٹر سے زیادہ کا علاقہ شامل ہے۔
یہاں تک کہ ہندوستانی خیال کے مطابق حقیقی کنٹرول لائن  فنگر 8 پر ہے، فنگر 4 پر نہیں۔ یہی وجہ ہے کہ بھارت نے چین کے ساتھ اپنی سمجھ سمیت فنگر 8 تک گشت کرنے کا حق مستقل طور پر برقرار رکھا ہے۔
پینگونگ تسو کے شمالی کنارے پر دونوں فریقوں کی مستقل چوکیاں پرانی اور اچھی طرح قائم ہے۔ ہندوستان کی جانب سے یہ فنگر 3 کے پاس دھن سنگھ تھاپا پوسٹ اور چین کی طرف سے فنگر 8 کے مشرق میں ہے۔ حالیہ سمجھوتے میں دونوں فریقوں کے ذریعے آگے تعیناتی کے خاتمے اور ان مستقل چوکیوں پر لگاتار تعیناتی کا التزام ہے۔
ہندوستان نے اس سمجھوتے کے نتیجے میں کسی بھی علاقے کو نہیں کھویا ہے اس کے برعکس ہندوستان نے ایل اے سی کا احترام کو یقینی بنایا ہے نیز یکطرفہ حیثیت سے کی گئی کسی بھی تبدیلی کو روکا ہے۔
وزیر دفاع کے بیان میں یہ بھی واضح کیا گیا ہے کہ ہاٹ اسپرنگس گوگرا اور ڈیپسانگ سمیت سبھی مسائل کا حل کیا جانا ہے، ان سبھی باقی معاملات کو پینگونگ تسو میں فوجی انقطاع مکمل ہونے کے 18 گھنٹے کے اندر اٹھایا جانا ہے۔
مشرقی لداخ کے علاقے میں ہمارے قومی مفاد اور علاقے کی مؤثر سیکورٹی اس لئے ہوئی ہے کیونکہ حکومت نے مسلح افواج کی صلاحیتوں پر مکمل اعتماد کا اظہار کیا ہے۔ جو لوگ ہمارے فوجی جوانوں کی قربانی دیکر حاصل کی گئی کامیابیوں پر شک کا اظہار کرتے ہیں وہ واقعی ان کی بے عزتی کررہے ہیں۔
-----------------------
ش ح۔م ع۔ ع ن
U NO: 1460
(Visitor Counter : 164
کامرس اور صنعت کی وزارتہ
وارانسی میں لال بہادر شاستری انٹرنیشنل ہوائی اڈہ سے براہ راست پروازوں کے ذریعے زرعی برآمدات بھیجنے کے لئے اے پی ای ڈی اے کی پہل
ہری مٹر اور رام نگر بھنتا  پر مشتمل سبزیوں کی ایک کھیپ کو آج ایئر انڈیا ایکسپریس کے ذریعے شارجہ کے لئے جھنڈی دکھا کر روانہ کیاگیا۔ سبزیوں کی اس کھیپ کو وارانسی کے لال بہادر شاستری انٹرنیشنل ہوائی اڈے سے جھنڈی دکھا کر روانہ کیاگیا۔ اے پی ای ڈی اے کے چیئرمین اور سینٹرل اور ریاستی سرکار کے سینئر افسروں کی موجودگی میں اس کھیپ کو روانہ کیاگیا۔ یہ کھیپ ہری مٹر اور گول ہرے بیگن کی سبزیوں کے علاوہ ایک ہزار کلو گرام کا رگوپر مشتمل ہے۔
وارانسی ہوائی اڈے سے براہ راست برآمدات شروع کرنے کے بعد وارانسی ہوائی اڈے کے ذریعے وارانسی خطے اور قریبی علاقوں سے جی آئی پروڈکٹس  سمیت زرعی اشیا کی مزید برآمد بیرون ملک بھیجے جانے کی تیاری بھی اب مکمل ہیں۔
جیسا کہ وزیر اعظم نریندر مودی نے حال ہی میں کہا تھا کہ جی آئی  پروڈکٹس  اور ہماری ملکی پروڈکٹ لوکل ٹو گلوبل پیداوار کو فروغ دیا جائے۔ اے پی ای ڈی اے کے چیئرمین ڈاکٹر ای انگاموتھو نے گول ہرے بیگن کے کھیتوں کا دورہ کیا، وہ ایک منفرد پروڈکٹ ہے اور جی آئی سرٹیفکشن کے پروسیس میں ہے اور اس کی بین الاقوامی مارکیٹ میں فروغ کے لئے نشاندہی کی گئی ہے۔
مشرقی یوپی ایک لینڈ لاک علاقہ ہے اور سب سے قریب سمندری بندر گاہیں ایک ہزار کلو میٹر سے زیادہ دور ہیں۔ اس طرح کی صورتحال میں ہوائی اڈے کے ذریعے برآمد بھی ایک متبادل بچا ہے، جو اس خطے کے برآمد کاروں اور پروڈیوسر آرگنائزیشن  کے لیے کسی آشیرواد سے کم نہیں ہے۔
وارانسی میں اس ہوائی اڈہ پر براہ راست برآمدات کے لئے سہولتیں موجود تھیں، جس کے لئے برآمد کاروں اپنی برآمدات کو بھیجنے کے لئے لکھنؤ یا دلی کا رخ کرنا پڑتا تھا۔ اس سے ٹرانسپورٹ کی زیادہ لاگت کی وجہ سے برآمد کو فروغ دینے میں رکاوٹ آئی تھی۔ کووڈ-19 عالمی وبا کی وجہ سے موجودہ صورتحال ایف پی اوز کے لئے اور بھی خراب ہوگئی ہے اور وہ اپنی پیداوار فروخت کرنے کے لئے مشکل میں آگئے ہیں۔تمام متعلقہ ایجنسیوں کی ٹھوس کوششوں کے ساتھ اب وارانسی میں لال بہادر شاستری انٹرنیشنل ہوائی اڈہ میں زرعی برآمدات کے لئے ضروری تمام کلیئرنسز کے لئے ایک مکمل پیمانے پر کام کرنے والی ونڈو ہے۔ اس ہوائی اڈہ پر دستیاب سہولتوں میں خراب اور سڑجانے والی زرعی پیداوار کے لئے کولڈ روم کی سہولت ہے۔ تیزی سے کسٹم کلیئرنس کے لئے ہوائی اڈہ پر کسٹم کلیئرنس کی سہولت ہے، کسٹم ایجنٹس ہیں، کسٹم کلیئرنس سے متعلق سہولتیں اور برآمد کاروں، تاجروں کے لئے اے ڈی کوڈ رجسٹریشن کی سہولت ہے۔
تمام بڑی ایئرلائنز، ایئر انڈیا ایکسپریس، ایئرانڈیا، اسپائس جیٹ، انڈیگو کی اس بات کے لئے حوصلہ افزائی کی گئی ہے کہ وہ وارانسی ہوائی اڈہ پر انٹرنیشنل کارگو کے لئے بی جی بونڈ اور ٹرانس، کھیپ کی کلیئرنس قائم کرے۔عالمی وبا کے دوران اے پی ای ڈی اے نے کسانوں کو ان کی پیداوار کی برآمدات کے لئے تمام کوششیں کی تھیں۔
....................
ش ح، ح ا، ع ر
19-01-2021
U-552
(Visitor Counter : 129
وزارت دفاع
سابق فوجیوں کی فلاح و بہبود کے محکمہ نے روزگار پیدا کرنے کے لیے نجی شعبے کے ساتھ مفاہمت نامے پر دستخط کیے
وزارت دفاع کے سابق فوجیوں کی فلاح و بہبود کے محکمہ کے تحت ڈائریکٹوریٹ جنرل ری سیٹلمنٹ  اور میسرز کوٹک مہندرا لائف انشورنس کمپنی لمیٹڈ کے درمیان آج نئی دہلی میں مفاہمت نامے  پر دستخط کیے گئے۔
ڈی جی آر اور کارپوریٹس کے درمیان مفاہمت نامے میں کارپوریٹ کمپنیوں اور سابق فوجیوں کو ایک مشترکہ پلیٹ فارم پر لانے کی کوشش کی گئی ہے تاکہ دفاعی خدمات کے معزز سابق فوجیوں کے لیے روزگار کے مواقع پیدا کیے جاسکیں۔
ڈائریکٹر جنرل  میجر جنرل شرد کپور نے کہا، ’’اس شراکت داری سے ہمارے سابق فوجیوں کو صنعت اور کارپوریٹ اداروں کے سامنے زیادہ سے زیادہ پذیرائی ملے گی اور ہنر مند افرادی قوت فراہم کرنے اور ہمارے سابق فوجیوں کو باوقار دوسرا کیریئر فراہم کرنے کے مقاصد کو حاصل کرنے میں مدد ملے گی۔‘‘
نوجوانوں کے امور اور کھیل کود کی وزارت
آزمودہ کار پیرالمپیئن دیویندر جھاجھریا نے وزیراعظم نریندر مودی کی ’چیمپئنز سے ملئے‘ پہل کے تحت راجستھان کے اسکول کا دورہ کیا، اس کام میں تعاون کے لئے ساتھی اولمپیئن اور پیرالمپئنز کی تعریف کی
بھارت کے آزمودہ کار پیرا اولمپیئن اور پیرالمپک کھیلوں میں تین بار تمغہ حاصل کرنے والے  دیویندر جھاجھریا نے چرو کے پرکھ راجکیہ بالیکا اوچّ مادھیامک ودیالیہ کا دورہ کیا اور ٹوکیو اولمپئینز اور پیرا المپینز کے لئے وزیر اعظم نریندر مودی کے ’چیمپئز سے ملئے ‘اسکول دورہ کی مہم کو آگے بڑھایا۔
نوجوانوں کے امور اور کھیل کی وزارت اور وزارت تعلیم کے ذریعہ مشترکہ طور پر منعقد ' چیمپئنز سے ملئے' پہل میں 'متوازن غذا اور صحت کے لئے ترغیب دینے کی کوشش میں، ٹوکیو کے ہیرو بھارت کی ہر ریاست میں اسکول کے طلباء سے بات چیت کررہے ہیں ۔ نیرج چوپڑا اور بجرنگ پونیا جیسے کھلاڑی پہلے ہی بالترتیب گجرات اور ہریانہ میں ہوئے پروگرام میں حصہ لے چکے ہیں، وہیں پیرا لمپک تمغہ جیتنے والے ماریپن تھنگاویلو بھی تمل ناڈو میں ایک پروگرام میں شامل ہوئے تھے۔ دیگر ایتھلیٹ بھی ابھی تک اس پہل کا حصہ بن چکے ہیں۔
پیر کو، دیویندر نے ملک میں وسیع پیمانے پرہورہی اس پہل کی اہمیت پر بات کی، کیونکہ اس سے چھوٹے بچوں کو اچھی غذائی عادتوں کو اپنانے کے لئے ترغیب دینے میں مدد ملے گی۔ انہوں نے کہا، “میں عزت مآب وزیر اعظم جناب نریندر مودی کی طرف سے راجستھان کے 75 اسکولوں کے طلباء سے ملاقات کی درخواست موصول ہونے پر بہت خوش ہوں ۔ طلباء بہت پرجوش ہیں اور ہم نے خاص طور پر صحت اور غیر صحت بخش غذا کے بارے میں کئی باتیں کیں ۔ مجھے اچھا لگا کہ وہ کافی باتیں کرتے تھے اور ان کو کافی جانکاری تھی ۔ ان میں وہ سب کچھ جاننے کا تجسس تھا جو انہیں صحت یاب رکھے۔ ان کے جواب بھی بہت اچھے تھے۔‘‘
دیویندر نے کہا، "یہ پیغام ہر گھر تک پھیلایا جائے گا کہ ہمیں ناقص غذا کی عادتوں سے لڑنا ہے اور صحت کو طرز زندگی کے طور پر اپنانا ہے۔ مجھے خوشی ہے کہ میرے ساتھی اولمپیئنز اور پیرالمپئنز چیمپیئنز سے ملئے پہل کے تحت اس بڑے مقصد کے لیے اپنا تعاون دے رہے ہیں۔‘‘
دیویندر نے بات چیت کے بعد اسکول کے طلباء کے ساتھ ٹیبل ٹینس کے دلچسپ کھیل میں بھی حصہ لیا۔ وہاں موجود اسکول کے طلباء نے اپنے مقامی ہیرو سے ان کے طرز زندگی کی عادتوں کے بارے میں پوچھا اور دیویندر نے خوشی سے ان کے تمام سوالات کے جواب دیئے۔ سروہت کارینی پُتری پاٹھ شالہ ، چورو کی ایک طالبہ لکشمی پرجاپتی، نے کہا، "دیویندر سر کے اتنے قریب آنا اور ان کی کھانے کی عادتوں اور ان کی فٹنس سے جڑی روٹین کے بارے میں جاننا ناقابل یقین تھا۔ وہ ہمارے لیے باعث تحریک بن گئے ہیں اور میں نے آج ان سے متعلق کئی نوٹ ڈائری میں لکھے۔‘‘
ریلوے کی وزارت
ریلوےا سٹیشنوں پر سی سی ٹی وی کیمرے
مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ ریلوے کی وزارت نے ہالٹ اسٹیشنوں کے علاوہ تمام اسٹیشنوں پر کلوزڈ سرکٹ ٹیلی ویژن  کی فراہمی کے کاموں کو منظوری دے دی ہے۔
اب تک 861 اسٹیشنوں پر سی سی ٹی وی کیمرے لگائے جاچکے ہیں۔ زون کے لحاظ سے فہرست ذیل میں دی گئی ہے۔دیگر اسٹیشنوں اوراس کے اطراف میں کیمرے لگائے جانے کا کام جاری ہے۔
|
|
نمبرشمار
|
|
ریلوے
|
|
اسٹیشنوں کی تعداد
|
|
1
|
|
سینٹرل
|
|
113
|
|
2
|
|
ایسٹ کوسٹ
|
|
19
|
|
3
|
|
ایسٹ سینٹرل
|
|
56
|
|
4
|
|
ایسٹرن
|
|
27
|
|
5
|
|
کونکن
|
|
67
|
|
5
|
|
میٹرو
|
|
33
|
|
6
|
|
نارتھ سینٹرل
|
|
30
|
|
7
|
|
نارتھ ایسٹرن
|
|
25
|
|
8
|
|
نارتھ ایسٹ فرنٹیئر
|
|
41
|
|
9
|
|
ناردرن
|
|
106
|
|
10
|
|
نارتھ ایسٹرن
|
|
34
|
|
11
|
|
ساؤتھ سنٹرل
|
|
58
|
|
12
|
|
ساؤتھ ایسٹ سینٹرل
|
|
26
|
|
13
|
|
ساؤتھ ایسٹرن
|
|
53
|
|
14
|
|
ساؤدرن
|
|
58
|
|
15
|
|
ساؤتھ ویسٹرن
|
|
24
|
|
16
|
|
ویسٹ سینٹرل
|
|
26
|
|
17
|
|
ویسٹرن
|
|
65
|
|
18
|
|
میزان
|
|
861
امور داخلہ کی وزارت
وزارت داخلہ نے نگرانی ، روک تھام اور احتیاط کی رہنما ہدایات کو آگے جاری رکھنے کا فیصلہ کیا
ریاستوں /مرکز کے زیر انتظام علاقوں کو روک تھام کی تدابیر، مختلف سرگرمیوں پر ایس او پی اور کووڈ سے متعلق مناسب برتاؤ کی سختی سے تعمیل کرانا ہوگا اور احتیاط برتنے کے ساتھ ہی سخت نگرانی کرنی ہوگی
نئی دہلی،28 دسمبر 2020/وزارت داخلہ نے پہلے سے جاری نگرانی سے متعلق رہنما ہدایات کو 31 جنوری 2021 تک نافذ کرنے اور جاری رکھنے کے لئے آج ایک حکم جاری کیا ہے۔
بھلے ہی کووڈ-19 کے نئے اور سرگرم معاملوں کی تعداد میں مسلسل کمی آرہی ہے لیکن عالمی پیمانے پر معاملوں میں اضافہ اور برطانیہ  میں وائرس کے نئے انفیکشن میں آنے کے بعد نگرانی ، روک تھام اور احتیاط برقرار رکھنے کی ضرورت ہے۔
اس سلسلہ میں کنٹرول  علاقوں کی احتیاط سےحد بندی ، ان علاقوں میں سجھائے گئے روک تھام کی سخت طریقوں کی تعمیل، کووڈ سے متعلق مناسب برتاؤ کی حوصلہ افزائی اور سختی سے تعمیل اور مختلف منظور شدہ سرگرمیوں سے متعلق اسٹینڈرڈ آپریشن عمل ایس او پی کی ایمانداری سے تعمیل جاری رکھی گئی ہے
اس طرح 25 نومبر 2020 کو جاری رہنما ہدایات میں مذکورہ وزارت داخلہ اور صحت اور خاندانی بہبود کی وزارت  کے ذریعہ جاری رہنما ہدایات / ایس او پی کی نگرانی ، روک تھام اور سختی سے تکمیل پر مرکوز نظریے کو تمام ریاستوں اور مرکز کے زیر انتظام علاقوں کے ذریعہ نافذ کئےجانے کی ضرورت ہے۔
م ن۔ ش ت۔ج
Uno-8486
(Visitor Counter : 187
بہت چھوٹی، چھوٹی اور درمیانی صنعتوں کی وزارت
حکومت نے خوردہ اور تھوک تجارت کو ایم ایس ایم ایز کے طور پر شامل کیا
22 جولائی 2021 نئی دہلی: حکومت نے 2 جولائی 2021 سے خوردہ اور تھوک تجارت کو ایم ایس ایم ایز کے طور پر شامل کیا ہے۔
حکومت نے نوٹیفکیشن نمبر 2119 مجریہ 26.06.2020 کی رو سے پلانٹ اور مشینری یا آلات میں سرمایہ کاری اور کاروبار کے ٹرن اوور کی بنیاد پر ایم ایس ایم ایز کی درجہ بندی کے مشترکہ معیار کو نوٹیفائی کیا تھا۔ 01.07.2020 کو نافذ ایم ایس ایم ایز کی نئی درجہ بندی متعارف کرانے کے ساتھ، آن لائن صنعتی اندراج کے ایک مفت نظام نے، خود اعلان کرنے کی بنیاد پر ماقبل کے ادیوگ آدھار میومورنڈم کی جگہ لے لی ہے۔
ایم ایس ایم ای کی وزارت کی اسکیموں اور پروگراموں سے فائدہ اٹھانے کے لیے ایدیوگ آدھار میمورنڈم  / ادیم رجسٹریشن داخل کرنا ضروری ہے۔
حکومت نے قرض کی فراہمی کے نظام کو مضبوط بنانے اور ایم ایس ایم ای شعبے میں فریق ثالث کی ضمانت کے بغیر اور آسان قرضوں کے لیے کریڈٹ گارنٹی اسکیم  کا آغاز کیا ہے۔ اس اسکیم کے تحت ممبر لینڈنگ انسٹی ٹیوشنز  کو 200 لاکھ روپے کی کریڈٹ گارنٹی دی جاتی ہے۔ مائیکرو اینڈ سمال یونٹس  ممبئی کے لیے کریڈٹ گارنٹی فنڈ ٹرسٹ سے موصول ہونے والے اعداد و شمار کے مطابق آغاز سے اب تک کریڈٹ گارنٹی اسکیم کے تحت 53,86,739 روپے کی ضمانت اور 2,72,007.42 کروڑ روپے کی ضمانت منظور کی گئی ہے۔
بھارتی معیشت کو مضبوط بنانے اور آنے والے کاروباری افراد کو مدد فراہم کرنےکے لیے حکومت نے حال ہی میں ملک میں ایم ایس ایم ای شعبے میں خصوصاً کوویڈ-19 وبا کے دوران، مدد کے لیے آتم نربھر بھارت مہم کے تحت متعدد اقدامات کیے ہیں۔ ان میں سے چند یہ ہیں :
ایم ایس ایم ایز کے لیے 20,000 کروڑ روپے کا ثانوی قرض۔
ایم ایس ایم ایز سمیت کاروبار کے لیے 3 لاکھ کروڑ روپے کے بلا ضمانت قرضے۔
ایم ایس ایم ای آتم نربھر بھارت فنڈ کے ذریعے 50,000 کروڑ روپے کی ایکویٹی سرمایہ کاری۔
ایم ایس ایم ایز کی درجہ بندی کے لیے نیا نظر ثانی شدہ معیار۔
'ادیم رجسٹریشن' کے ذریعے کاروبار کرنے میں آسانی کے لیے ایم ایس ایم ایز کی نئی رجسٹریشن۔
200 کروڑ روپے تک کی خریداری کے لیے کوئی گلوبل ٹینڈر نہیں ہے۔
عزت مآب وزیر اعظم کی جانب سے 01.06.2020 کو ایک آن لائن پورٹل "چیمپئنز" کا آغاز کیا گیا ہے۔ اس میں ای گورننس کے بہت سے پہلوؤں کا احاطہ کیاگیا ہے جن میں شکایات کا ازالہ اور ایم ایس ایم ایز کی مدد شامل ہے۔
آر بی آئی نے ایم ایس ایم ایز کے مالی دباؤ کو کم کرنے کے لیے متعدد اقدامات کا بھی اعلان کیا ہے۔
یہ اطلاع ایم ایس ایم ای کے وزیر جناب نرائن رانے نے آج لوک سبھا میں ایک تحریری جواب میں دی۔
پیٹرولیم اور قدرتی گیس کی وزارت
ایس پی آر پروگرام کے مرحلہ – 2 کے تحت 6.5 ایم ایم ٹی ذخیرے کی اہلیت والے مزید دو تجارتی و کلیدی سہولیات قائم کی جائیں گی
نئی دلّی ،26 / پیٹرولیم کے کلیدی ذخائر  پروگرام کے مرحلہ – I کے تحت حکومتِ ہند نے اپنے خصوصی مقصد والی کمپنی ، انڈین اسٹریٹیجک پیٹرولیم ریزرو لمیٹیڈ  کے ذریعے کئی مقامات پر 5.33 ملین میٹرک ٹن  کی صلاحیت والے پیٹرولیم ذخیرہ کرنے کی سہولیات قائم کی ہیں ۔ ان مقامات میں  وشاکھا پٹنم  ،  منگلورو  اور  پدور  شامل ہیں ، جہاں خام تیل بھرا گیا ہے ۔ مرحلہ – I کے تحت قائم پیٹرولیم ریزرو کلیدی نوعیت کے ہیں اور ان میں ذخیرہ کیا گیا خام تیل ، تیل کی قلت کے دوران ، جب بھی حکومتِ ہند کے ذریعے اعلان کیا گیا ، استعمال کیا جائے گا ۔
پیٹرولیم ریزرو پروگرام کے مرحلہ – II کے تحت حکومت نے جولائی ، 2021 ء میں مزید دو تجارتی – کلیدی سہولیات قائم کرنے کو منظوری دی تھی ، جس کی ذخیرہ کرنے کی صلاحیت 6.5 ایم ایم ٹی ہے ۔ یہ سہولیات چاندھی کھول میں زیر زمین  اور پدور میں  میں پی پی پی موڈ میں تیار کی جائیں گی ۔ ان ذخیرہ کرنے کی سہولیات کی تعمیر کے لئے تجویز کی درخواست آخری مرحلے میں ہے ۔ مالی سال 21-2020 ء کے بجٹ میں مرحلہ – II کے لئے زمین کو تحویل میں لینے کی خاطر 210 کروڑ روپئے کا بجٹ مختص کیا گیا ہے اور یہ رقم آئی ایس پی آر ایل کو دے دی گئی ہے ۔
مرکزی اشیاء اور خدمات ٹیکس قانون کی دفعہ 9  کے تحت مصنوعات کو جی ایس ٹی سے مستثنیٰ کرنے کے لئے جی ایس ٹی کونسل کی سفارش ضروری ہے ۔ اب تک جی ایس ٹی کونسل نے پیٹرول اور ڈیزل کو جی ایس ٹی میں شامل کرنے کے لئے کوئی سفارش نہیں کی ہے ۔
مذکورہ معلومات پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کا تحریری جواب دیتے ہوئے فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7024
(Visitor Counter : 163
محنت اور روزگار کی وزارت
این سی ایس پورٹل پر خالی اسامیوں میں زبردست اضافہ
عزت مآب وزیر اعظم نے لیبر اور روزگار کی وزارت ، حکومت ہند کے نیشنل کریئر سروس  پورٹل کا افتتاح جولائی 2015 میں کیا تھا۔ این سی ایس پورٹل مختلف قسم کی روزگار سے متعلق خدمات فراہم کرنے والا ایک نوکری کا پلیٹ فارم ہے ، جس کا مقصد نوکری کے متلاشی لیاقت یافتہ افراد کی مدد کرنا ہے تاکہ انہیں مناسب روزگار تلاش کرتے وقت امکانی آجروں کے ساتھ جوڑا جا سکے۔ این سی ایس، کریئر کاؤنسلنگ، پیشہ ورانہ رہنمائی، اور کریئر اسکل ٹریننگ کے ذریعے امیدواروں کی شخصیت میں بھی اضافہ کرتا ہے۔
این سی ایس پورٹل پر 26 دستمبر، 2022 تک فعال خالی اسامیوں کی تعداد 482264 تک پہنچ گئی، جو کہ اب تک کہ سب سے زیادہ تعداد ہے اور یہ متنوع شعبوں پر محیط ہے، جو ملک میں روزگار میں ہونے والے اضافہ کی طرف اشارہ کرتا ہے۔ اس سے پہلے خالی اسامیوں کی سب سے زیادہ تعداد 320917 تھی، جسے جون 2019 میں درج کیا گیا تھا۔ اس میں تعاون کرنے والے سرفہرست 5 شعبے ہیں – مالیات اور بیمہ، آپریشنز اور سپورٹ، ہوٹل/ فوڈ سروس اور کیٹرنگ، صحت کا شعبہ اور آئی ٹی اور کمیونی کیشن۔ این سی ایس پورٹل کے آغاز سے لے کر موبلائز کی گئی خالی اسامیوں کی مجموعی تعداد 1.09 کروڑ سے زیادہ ہے۔
مالی سال 23-2022 میں این سی ایس پورٹل سے شارٹ لسٹ کیے گئے امیدواروں کی تعداد میں بھی اضافہ دیکھنے کو ملا ہے۔ اپریل 2021 سے ستمبر 2021 کے درمیان شارٹ لسٹ کیے گئے امیدواروں کی تعداد 190335 تھی۔ جب کہ یکم اپریل 2022 سے 26 ستمبر 2022 تک شارٹ لسٹ کیے گئے امیدواروں کی تعداد 25 لاکھ کے نشان کو پہلے ہی پار کر چکی ہے۔
عزت مآب وزیر خزانہ کے ذریعے بجٹ 23-2022 میں کیے گئے اعلان کے مطابق، این سی ایس پورٹل پر اب ای شرم کے ساتھ اے پی آئی بیسڈ انٹیگریشن موجود ہے، جو غیر منظم شعبے کے کارکنوں کو این سی ایس پورٹل پر نوکری کے متلاشی فرد کے طور پر رجسٹر کرنے اور اُدیم رجسٹرڈ ایم ایس ایم ای کو رجسٹریشن کی سہولت فراہم کرتا ہے، تاکہ وہ آسانی سے این سی ایس پورٹل پر بطور آجر خود کو رجسٹر کر سکیں اور اپنی خالی اسامیاں پوسٹ کر سکیں۔ نوکری کے متلاشی فرد کے طور پر ایس آئی پی کے سندیافتہ ہنرمند امیدواروں کے رجسٹریشن کے لیے این سی ایس نے پہلے سے ہی اسکل انڈیا پورٹل  کے ساتھ خود کو جوڑ رکھا ہے۔ این سی ایس اور اُدیم پورٹل کے درمیان ہونے والے اس ارتباط سے ابھی تک این سی ایس پورٹل پر 39000 سے زیادہ ایم ایس ایم ای نے اپنا رجسٹریشن کروایا ہے۔ این سی ایس پورٹل پر ای شرم کے رجسٹرڈ افراد کی مجموعی تعداد اس وقت 9.72 لاکھ ہے۔ مزید برآں، پی ایم کے وی وائی  کے کل 41.52 لاکھ سرٹیفکیٹ ڈیٹا کو این سی ایس پورٹل کے ساتھ شیئر کیا جا چکا ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد106.31 کروڑسے تجاوزکرگئی
شفایابی کی شرح سردست98.20 فیصد ہے
گذشتہ 24 گھنٹوں میں12,514نئے معاملے درج ہوئے ہیں
بھارت میں فی الحال1,58,817مریض زیر علاج ہیں، جو248 دنوں میں سب سے کم ہیں
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے38 دنوں سے2 فیصد سے کم ہے
گذشتہ 24 گھنٹوں کے دوران 12,77,542 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد106.31 کروڑ  تک پہنچ گئی ہے۔ اس حصولیابی کے لئے ملک بھر میں 1,06,32,634 سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,79,141
|
|
دوسری خوراک
|
|
92,24,881
|
|
صف اوّل کے کارکنان
|
|
پہلی خوراک
|
|
1,83,71,702
|
|
دوسری خوراک
|
|
1,59,33,598
|
|
18 تا 44 سال کی عمر کے افراد
|
|
پہلی خوراک
|
|
41,89,13,774
|
|
دوسری خوراک
|
|
14,24,08,610
|
|
45 تا 59 سال کی عمر کے افراد
|
|
پہلی خوراک
|
|
17,49,26,935
|
|
دوسری خوراک
|
|
9,64,66,823
|
|
60 سال سے زیادہ عمر کے افراد
|
|
پہلی خوراک
|
|
10,97,79,956
|
|
دوسری خوراک
|
|
6,67,18,785
|
|
مجموعی تعداد
|
|
1,06,31,24,205
پچھلے 24 گھنٹے میں 12,718مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,36,68,506 ہوگئی ہے۔
جس کے نتیجے میں، بھارت میں صحت یابی کی شرح 98.20 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 127دنوں سے یومیہ نئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن 12,514 نئے معاملات درج ہوئے ہیں۔
زیر علاج مریضوں کی تعدادفی الحال1,58,817ہے، جو 248 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.46 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 8,81,379 نمونوں کی جانچ کی گئی ۔ بھارت میں اب تک مجموعی طور پر تقریباً 60.92 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 1.17 فیصد ہوگئی ہے،جو گذشتہ38 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 1.42فیصد ہے۔ یومیہ متاثرہ افراد کی شرح پچھلے28 دنوں سے3فیصد سے بھی نیچے آگئی ہے اورلگاتار63 دنوں سے یہ شرح 3 فیصد سے نیچے درج ہورہی ہے۔